USA idarannikut tabas möödunud nädalalõpul lumetorm, mille tõttu mitmes paigas, kaasa arvatud pealinnas Washingtonis, avalik elu praktiliselt seiskus.
Küll aga nautisid sajad inimesed talvemõnusid, sealhulgas lumesõda edastab AP.
Talvetorm Jonas tõi palju lund, mille tõttu sai olukord hüüdnimeks Snowzilla, mis on viide koletisele Godzillale.
Washingtoni lumesõjaühing (Washington D.C. Snowball Fight Association) korraldas eile Dupont Circle´il lumesõja, milles osales sadu inimesi.
Selle aasta teema oli «Tähesõdade» filmidest ehk «Snow Wars: Snowball strikes back». Osalejatel paluti rõivastuda «Star Warsi» teemaliselt, kuid oli ka neid kes kandsid oma riideid või siis mõne teise temaatikaga kostüüme.